Okresná prokuratúra Nové Zámky 
F. Rákocziho 15, 940 44 Nové Zámky 1 	

Sp. zn. : 2 Pv 678/07/4404	Nové Zámky, 17.5.2013
EEČ : 2-33-45-2013

U Z N E S E N I E

Trestná vec:	obvinený XXXXX a spol.  
Prečin:	Krádež podľa § 212 odsek 1 Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátor Okresnej prokuratúry Nové Zámky
Podľa § 217 odsek 1 Trestného poriadku vyslovujem, že obvinení:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
2.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX, 
sa v skúšobnej dobe, určenej uznesením prokurátora Okresnej prokuratúry XXXXX zo dňa 17.5.2013, spisová značka 2 Pv 678/07/4404, ktorým podľa § 216 odsek 1 Trestného poriadku podmienečne zastavil trestné stíhanie, osvedčili.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
Dňa 27.04.2007 asi o 23.30 h v blízkosti materskej škôlky v obci XXXXX odcudzili osobné motorové vozidlo zn. Seat Ibiza EČ XXXXX čím spôsobili poškodenému XXXXX škodu vo výške 44.000,- Sk (1.466,05 €).

Uznesením prokurátora Okresnej prokuratúry XXXXX zo dňa 17.5.2013, spisová značka 2 Pv 678/07/4404, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
60 mesiacov
2.	XXXXX, dátum narodenia: XXXXX 
60 mesiacov
Odôvodnenie:
Okresný prokurátor v Nových Zámkoch svojím uznesením sp. zn. 2 Pv 678/07 zo dňa 10.12.2007 podľa § 216 odsek 1 Trestného poriadku podmienečne zastavil trestné stíhanie proti obvineným XXXXX, XXXXX, XXXXX a XXXXX pre prečin krádeže spolupáchateľstvom podľa § 20 k § 212 odsek 1 Trestného zákona, ktorého sa dopustili tak, že dňa 27.04.2007 asi o 23.30 h v blízkosti materskej škôlky v obci XXXXX odcudzili osobné motorové vozidlo zn. Seat Ibiza EČ XXXXX čím spôsobili poškodenému XXXXX škodu vo výške 44.000,- Sk (1.466,05 €).
	Podľa § 216 odsek 2 Trestného poriadku určil obvineným, a to XXXXX a XXXXX skúšobnú dobu v trvaní 5 (päť) rokov.
	Toto uznesenie nadobudlo právoplatnosť dňa 28.12.2007.
	Tak v priebehu tejto skúšobnej doby, ako aj po jej skončení prokurátor tunajšej okresnej prokuratúry skúmal, či obvinení v tejto skúšobnej dobe viedli riadny život alebo nie, to znamená, či sa dopustili trestného činu alebo hoci aj len priestupku. V rámci toho zdokumentoval výpisy z evidencie priestupkov na obvinených z Obvodného úradu XXXXX, Odboru všeobecnej správy XXXXX a odpisy z registra trestov z GP SR Bratislava.
	Podľa výpisu z evidencie priestupkov z Obvodného úradu XXXXX, Odboru všeobecnej vnútornej správy XXXXX z 29.01.2013 obvinený XXXXX od r. 2004 v tejto evidencii nemá žiaden záznam. Obvinený XXXXX od r. 2004 má jeden záznam pod číslom 2007/000141 pre priestupok proti majetku podľa § 50 odsek 1 zákona SNR č. 372/1990 Zb. z 28.08.1990 o priestupkoch. Priestupkové konanie bolo dňa 05.06.2007, to znamená pred nadobudnutím právoplatnosti uvedeného uznesenia okresného prokurátora v Nových Zámkoch o podmienečnom zastavení trestného stíhania, postúpené inam.
	Podľa odpisu z registra trestov z GP SR Bratislava z 31.01.2013 obvinený XXXXX má v tomto registri tri záznamy, naposledy práve v súvislosti s uvedeným uznesením okresného prokurátora v Nových Zámkoch z 10.12.2007 o podmienečnom zastavení trestného stíhania. Podľa odpisu z registra trestov z GP SR Bratislava z 01.02.2013 obvinený XXXXX má v tomto registri dva záznamy, naposledy práve v súvislosti s uvedeným uznesením okresného prokurátora v Nových Zámkoch z 10.12.2007 o podmienečnom zastavení trestného stíhania.
	Tieto skutočnosti nasvedčujú tomu, že obvinení XXXXX a XXXXX sa v skúšobnej dobe uvedeného uznesenia okresného prokurátora v Nových Zámkoch z 10.12.2007 o podmienečnom zastavení trestného stíhania zrejme nedopustili žiadneho trestného činu a ani len priestupku. Preto je potrebné konštatovať, že títo obvinení sa v tejto skúšobnej dobe osvedčili.
	Podľa § 217 odsek 4 Trestného poriadku právoplatnosťou uznesenia o tom, že sa obvinený osvedčil nastávajú účinky zastavenia trestného stíhania podľa § 9 ods. 1 písm. e) Trestného poriadku. Podľa tohto ustanovenia trestné stíhanie nemožno začať, a ak už bolo začaté, nemožno v ňom pokračovať a musí byť zastavené, ak ide o osobu, proti ktorej sa skoršie stíhanie pre ten istý skutok skončilo právoplatným rozsudkom súdu alebo bolo právoplatne zastavené, podmienečne zastavené a obvinený sa osvedčil alebo sa skončilo schválením zmieru a zastavením trestného stíhania, ak rozhodnutie nebolo v predpísanom konaní zrušené.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Štefan Vízi
prokurátor